Райнер Мария Рилке
Ангелите

Превод от немски: Николай Лилиев, —

chitanka.info

Те всички имат устни морни

и с грейнали души, над тях

понявга в сън цъфтят покорни

невям желания за грях.

Ни скръб, ни радости познали[1],

в градините на бога вън,

мълчат те, сякаш интервали

сред неговия звучен сън.

Щом само си прострат крилата,

те вихър будят сред нощта;

като че бог със свойта свята

ваятелска ръка прелиства

светата книга на Света.

1899

[1] Ни скръб, ни радости познали — ангелите заемат особено място в символиката на Рилке; те са свързани не толкова с християнската религия, колкото с източната демонология, с образа на Ариман — затова, както изповядва „Първа Дуинска елегия“, „всеки ангел е страшен“ поради невъзмутимото му презрение към човека. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.